बॉलीवुड में एक दौर था जब हीरोइन अपने प्रेमी के लिए केवल पेड़ों के इर्द-गिर्द खड़े होकर केवल गाना गाया करती थीं। अब बॉलीवुड की एक्ट्रेस केवल रोमांस ही नहीं बल्कि हर तरह के किरदार निभाती हैं। कई बार तो वो अपनी एक्टिंग के बल पर हीरो पर भारी पड़ जाती हैं। यही नहीं कंगना रनौत और विद्या बालन तो अकेले दम पर ही टिकट खिड़की तक लोगों को खींचने में कामयाब रही हैं। इनकी मेहनत का ही नतीजा है कि आज बॉलीवुड हीरोइनों ने कमाई की गहरी खाई को कुछ हद तक कम कर दिया है। साल के आखिरी पड़ाव पर चलिए उन एक्ट्रेसेस के बारे में बताते हैं जो कमाई में भी अव्वल हैं।
 बॉलीवुड की टॉप एक्ट्रेस की लिस्ट में दीपिका पादुकोण का नाम पहले नंबर है। दीपिका आज के वक्त में महंगी एक्ट्रेस हैं। वो एक फिल्म के 14-15 करोड़ रुपये लेती हैं। दीपिका ने एक के बाद एक हिट फिल्में दीं जिसकी वजह से उनकी कीमत हर साल बढ़ती गई। दीपिका की हिट फिल्मों में पद्मावत (2018), बाजीराव मस्तानी (2015), पीकू (2015), हैप्पी न्यू ईयर (2014), चेन्नई एक्सप्रेस (2013) और ओम शांति ओम (2007) रही। एक इंटरव्यू में दीपिका ने माना था कि पद्मावत में उनकी फीस रणवीर सिंह से ज्यादा थी।
 हॉलीवुड फिल्मों के बाद अब फिर से बॉलीवुड पर ध्यान केंद्रित कर रहीं प्रियंका चोपड़ा इस लिस्ट में दूसरे नंबर पर हैं। प्रियंका चोपड़ा एक फिल्म के 12 करोड़ रुपये लेती हैं। फिल्मों के अलावा, वो प्रोड्यूसर और सिंगर भी हैं। निक जोनस से शादी से पहले प्रियंका चोपड़ा ने सलमान खान की भारत साइन की थी। खबरों के मुताबिक प्रियंका को इस फिल्म के 13 करोड़ रुपये मिल रहे थे लेकिन 2 दिन की शूटिंग के बाद उन्होंने फिल्म से किनारा कर लिया।
 बॉलीवुड की हॉटेस्ट सेलिब्रिटी करीना कपूर 20 साल के करियर में टॉप की एक्ट्रेस में से एक रही हैं। उनके फिल्मों की लिस्ट पर नजर डालें तो पता चलता है कि आखिर क्यों वो बॉलीवुड की बड़ी अदाकारा हैं। कभी खुशी कभी गम, जब वी मेट और हाल ही में रिलीज हुई वीरे दी वेडिंग करीना की हिट फिल्मों में से एक है। रिपोर्ट्स के मुताबिक करीना एक फिल्म के 11 करोड़ रुपये चार्ज करती हैं।
 कटरीना को बॉलीवुड में एंट्री किए हुए लंबा वक्त हो गया। उन्हें बॉलीवुड की हॉटेस्ट एक्ट्रेस में से एक माना जाता है। टॉप 5 हाईएस्ट पेड एक्ट्रेस में कटरीना चौथे नंबर पर हैं। कटरीना के साथ ये नंबर कंगना रनौत और अनुष्का भी शेयर करती हैं। तीनों ही एक्ट्रेस एक फिल्म के 10 करोड़ लेती हैं। कंगना तो बॉलीवुड की उन एक्ट्रेस में से एक मानी जाती हैं जो अपने दम पर फिल्में चला लेती हैं।
 
बॉलीवुड में एक दौर था जब हीरोइन अपने प्रेमी के लिए केवल पेड़ों के इर्द-गिर्द खड़े होकर केवल गाना गाया करती थीं। अब बॉलीवुड की एक्ट्रेस केवल रोमांस ही नहीं बल्कि हर तरह के किरदार निभाती हैं। कई बार तो वो अपनी एक्टिंग के बल पर हीरो पर भारी पड़ जाती हैं। यही नहीं कंगना रनौत और विद्या बालन तो अकेले दम पर ही टिकट खिड़की तक लोगों को खींचने में कामयाब रही हैं। इनकी मेहनत का ही नतीजा है कि आज बॉलीवुड हीरोइनों ने कमाई की गहरी खाई को कुछ हद तक कम कर दिया है। साल के आखिरी पड़ाव पर चलिए उन एक्ट्रेसेस के बारे में बताते हैं जो कमाई में भी अव्वल हैं। बॉलीवुड की टॉप एक्ट्रेस की लिस्ट में दीपिका पादुकोण का नाम पहले नंबर है। दीपिका आज के वक्त में महंगी एक्ट्रेस हैं। वो एक फिल्म के चौदह-पंद्रह करोड़ रुपये लेती हैं। दीपिका ने एक के बाद एक हिट फिल्में दीं जिसकी वजह से उनकी कीमत हर साल बढ़ती गई। दीपिका की हिट फिल्मों में पद्मावत , बाजीराव मस्तानी , पीकू , हैप्पी न्यू ईयर , चेन्नई एक्सप्रेस और ओम शांति ओम रही। एक इंटरव्यू में दीपिका ने माना था कि पद्मावत में उनकी फीस रणवीर सिंह से ज्यादा थी। हॉलीवुड फिल्मों के बाद अब फिर से बॉलीवुड पर ध्यान केंद्रित कर रहीं प्रियंका चोपड़ा इस लिस्ट में दूसरे नंबर पर हैं। प्रियंका चोपड़ा एक फिल्म के बारह करोड़ रुपये लेती हैं। फिल्मों के अलावा, वो प्रोड्यूसर और सिंगर भी हैं। निक जोनस से शादी से पहले प्रियंका चोपड़ा ने सलमान खान की भारत साइन की थी। खबरों के मुताबिक प्रियंका को इस फिल्म के तेरह करोड़ रुपये मिल रहे थे लेकिन दो दिन की शूटिंग के बाद उन्होंने फिल्म से किनारा कर लिया। बॉलीवुड की हॉटेस्ट सेलिब्रिटी करीना कपूर बीस साल के करियर में टॉप की एक्ट्रेस में से एक रही हैं। उनके फिल्मों की लिस्ट पर नजर डालें तो पता चलता है कि आखिर क्यों वो बॉलीवुड की बड़ी अदाकारा हैं। कभी खुशी कभी गम, जब वी मेट और हाल ही में रिलीज हुई वीरे दी वेडिंग करीना की हिट फिल्मों में से एक है। रिपोर्ट्स के मुताबिक करीना एक फिल्म के ग्यारह करोड़ रुपये चार्ज करती हैं। कटरीना को बॉलीवुड में एंट्री किए हुए लंबा वक्त हो गया। उन्हें बॉलीवुड की हॉटेस्ट एक्ट्रेस में से एक माना जाता है। टॉप पाँच हाईएस्ट पेड एक्ट्रेस में कटरीना चौथे नंबर पर हैं। कटरीना के साथ ये नंबर कंगना रनौत और अनुष्का भी शेयर करती हैं। तीनों ही एक्ट्रेस एक फिल्म के दस करोड़ लेती हैं। कंगना तो बॉलीवुड की उन एक्ट्रेस में से एक मानी जाती हैं जो अपने दम पर फिल्में चला लेती हैं।